't Wiekdeil Mariaberg ligk ingeklemp tösse Blauwdörp en Treechterveld. De Ruttensingel in 't ooste en de Florasingel in 't weste vörme de begrenzing. Ouch dit deil vaan de wiek is wijer te verdeile in twie deile. 't Gief ein deil in 't ooste, de ziestraote vaan de Ruttensingel, en ein deil in 't weste, de straote roontelum 't Fatimaplein. Wiekdeil Mariaberg kin me besjouwe es 't eigelek Mariaberg, 't kint daan ouch geinen andere naom, zoewie Blauwdörp en Treechterveld höbbe.